laion/Wikipedia-Exotic huggingface dataset:
সড়ক পরিবহন ও সেতু মন্ত্রণালয়

সড়ক পরিবহন ও সেতু মন্ত্রণালয় (পূর্বনাম: যোগাযোগ মন্ত্রণালয়) গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয়ের কাজ হচ্ছে দেশের গুরুত্বপূর্ণ পরিবহন ব্যবস্থা সড়ক পরিবহন খাতের সমস্যা দূরিকরণ, উন্নয়ন ও রক্ষণাবেক্ষণ নিয়ে কাজ করা। ২০১৪ সালের ১০ ফেব্রুয়ারি যোগাযোগ মন্ত্রণালয়কে বিলুপ্ত করে সড়ক পরিবহন ও সেতু মন্ত্রণালয় গঠন করা হয়। সড়ক পরিবহন ও মহাসড়ক বিভাগ সেতু বিভাগ বাংলাদেশের পরিবহন ব্যবস্থা "মন্ত্রণালয় ও বিভাগসমূহ - Cabinet Division-Government of the People's Republic of Bangladesh - মন্ত্রিপরিষদ বিভাগ-গণপ্রজাতন্ত্রী বাংলাদেশ সরকার"। cabinet.gov.bd।  প্রতিবেদক, নিজস্ব। "যোগাযোগ মন্ত্রণালয়ের নাম পরিবর্তন"। দৈনিক প্রথম আলো। সংগ্রহের তারিখ ২০২১-০৫-২৭।
কালেক্টরেট ভবন, বরিশাল

কালেক্টরেট ভবন বাংলাদেশের বরিশাল জেলার সদর উপজেলায় অবস্থিত বাংলাদেশ প্রত্নতাত্ত্বিক অধিদপ্তর কর্তৃক সংরক্ষিত নিম্ন-গাঙ্গের অববাহিকার নির্মিত ঔপনিবেশিক শাসনামলের প্রথম প্রশাসনিক ভবন। এটি উপনিবেশিক শাসকামলের স্থাপত্য ঐতিহ্যের একটি স্মারক নিদর্শন হিসেব সংরক্ষিত এই ভবনটি বাংলাদেশে নির্মিত ইতিহাসের প্রথম প্রসাশনিক ভবন। বরিশাল এর এই ভবনে উপস্থাপন করা হয়েছে এই কালেক্টরেট ভবনের ইতিহাস, স্থাপত্যিক সংক্ষিপ্ত বিবরণ, নির্মাণ উপকরণ ও বিভিন্ন ধরনের নিদর্শন। প্রততাত্ত্বিক নিদর্শনের মধ্যে রয়েছে কালেক্টর ভবনের পুরাতন সকল আসবাবপত্র, পাথরের মূর্তি, পোড়ামাটির ফলক, কারুকার্যখচিত ইট, উৎকীর্ণ নানা লিপি, পুরনো মুদ্রা , বিভিন্ন ধরনে তৈজসপত্রসহ নিয়ে প্রায় ২ শতাধিক নানা নিদর্শন এবং উপাদান। ঝালকাঠীর জেলার নলছিটি উপজেলার অর্ন্তগত “বারৈকরণ” সুলতানী এবং মুঘল আমলের প্রধান বাণিজ্যিক কেন্দ্র হিসেবে পরিচিত হয়েছিল। ব্রিটিশ কোম্পানি আমলে অনেক গুরুত্বপূর্ণ দাপ্তরিক এবং এখানে প্রশাসনিক কার্যালয় প্রতিষ্ঠিত হবার পরে এই স্থানটির গুরুত্ব আরো অনেকগুন বৃদ্ধি পেতে থাকে। স্থানটির অবস্থান, এখানের ক্রমবর্ধমান অসন্তোষ, কৃষক বিদ্রোহ এবং প্রতিকূল যোগাযোগ ব্যবস্থার ফলে তখন সদর দপ্তরটি স্থানান্তরের প্রয়োজনীয়তা দেখা দিয়েছিল। সম্ভবত স্থানটির নিরাপদ ভৌগোলিক অবস্থান, কলকাতা থেকে ঢাকা আসার মধ্যবর্তী স্থানে অবস্থিত বলে সদর দপ্তর বারৈকরণ হতে বাকেরগঞ্জ এ স্থানান্তরে আগ্রহী হয়ে ওঠে। তৎকালীন ইস্টইন্ডিয়া কোম্পানী দেওয়ানী লাভ করার পর লর্ড ক্লাইভ ১৭৭১ সালে বাকেরগঞ্জে এক দরবার অনুষ্ঠানে এই সিদ্ধান্তের কথা জানা যায়। ১৭৯২ খ্রিষ্টাব্দে স্যামুয়েল মিডলটন সুন্দরবন কমিশনারের দায়িত্ব পাওয়ার পরেই এই সদর দপ্তরটি বারৈকরণ হতে বাকেরগঞ্জে স্থানান্তরের সিদ্ধান্ত গ্রহণ করে সিভিল কোর্ট, সহকারী কালেক্টরেটের কার্যালয়ে বাকেরগঞ্জে স্থানান্তরিত করা হয়। ১৭৯৭ খ্রিষ্টাব্দে তৎকালীন ইংরেজ গর্ভণর জেনারেল জনশোর ৭নং রেগুলেশন এ সুন্দরবন কমিশনারের পদ বিলুপ্ত করার পরে বাকেরগঞ্জ কে একটি আলাদা জেলা হিসেবে ঘোষণা করা হয়। সুন্দরবন এর কমিশনার স্যামুয়েল মিডলটন বাকেরগঞ্জে আগাবাকেরের গোলাবাড়ীতে নির্মিত প্রথম প্রশাসনিক কার্যক্রম শুরু করেছিলেন। যদিও দাপ্তরিক ভবনগুলোর অস্তিত্ব তখন কালের গর্ভে বিলীণ হয়ে গিয়েছিল। ক্রমবর্ধমান এই প্রশাসনিক ও দাপ্তরিক সকল কর্মকাণ্ড বৃদ্ধি পাওয়ায় ফলে এই দপ্তরও স্থানান্তরের প্রয়োজনীয়তা দেখা দিয়েছিল। ১৮২১ সালের দিকে ‘ কালেক্টরেট ভবন’ নামের এই বর্তমান দ্বিতল ভবনটি স্থাপন করা হয়। ১৮১৭ খ্রিষ্টাব্দে বাকেরগঞ্জ একটি পূর্ণাঙ্গ জেলা হিসেবে কালেক্টরেটের মর্যাদা লাভ করার পরে এখানে প্রথম কালেক্টর নিযুক্ত হয়েছিলেন উইলিয়াম হান্টার। শতাব্দীর পুরনো এই জরাজীর্ণ এই ভবনটি আজ বরিশাল বিভাগীয় জাদুঘর-এ রূপ নিয়েছে। ১৯৭৯ সালের দিকে পি.ডব্লিউ.ডি বরিশাল এর এই পুরোনো কালেক্টরেট ভবনকে ব্যবহার অনুপযোগী ঘোষণা ও ১৯৮৪ সালের দিকে ভবনটি পরিত্যক্ত ঘোষণা করা হয়। ২০০৪ সালে বাংলাদেশ সরকার এই ভবনটি সংরক্ষিত পুরাকীর্তি ঘোষণা করে গেজেট বিজ্ঞপ্তি প্রকাশ করে। ২০০৫ সালে প্রত্নতত্ত্ব অধিদপ্তরের কাছে পুরাতন কালেক্টরেট ভবন হস্তান্তর করা হয়। ২০০৫ সালে এই ভবন সংস্কার করে বরিশাল বিভাগীয় জাদুঘরে রূপান্তর করা হয়। ২০০৬ সালে কালেক্টর ভবনের সংস্কার শেষ হয় এবং বিভাগীয় জাদুঘরে রূপান্তরিত করা হয়। ২০০৭ সালের শেষ দিকে এই প্রকল্পের কাজ শেষ হয়। উদ্যান পুরনো কারুকাজ নামফলক প্রবেশ সিঁড়িপথ মূল প্রবেশপথ সিন্ধুক বাংলাদেশের প্রত্নতাত্ত্বিক স্থানের তালিকা দৈনিক বর্তমান সময়[স্থায়ীভাবে অকার্যকর সংযোগ] বাংলাদেশ গ্যাজেট তারিখ - ১ এপ্রিল , ২০০৪ উইকিমিডিয়া কমন্সে কালেক্টরেট ভবন, বরিশাল সংক্রান্ত মিডিয়া রয়েছে।
প্রাচীন কাজির মসজিদ

প্রাচীন কাজির মসজিদ বা কাজীর মসজিদ বাংলাদেশের রংপুর বিভাগে অবস্থিত একটি প্রাচীন মসজিদ। কুড়িগ্রাম জেলার উলিপুর উপজেলার অন্তর্গত এই প্রাচীন স্থাপনাটি বাংলাদেশ প্রত্নতত্ত্ব অধিদপ্তর এর তালিকাভুক্ত সংরক্ষিত প্রত্নতত্ত্ব। মসজিদটি উলিপুর উপজেলার থেকে প্রায় ৮ কিলোমিটার পশ্চিমে দলদলিয়া ইউনিয়নে অবস্থিত। এর নির্মাতা ও সময় কাল সম্পর্কে সঠিক ধারণা পাওয়া না গেলেও এর পুব দেয়ালে যে ফারসি ভাষায় খোদাই করা শিলালিপি পাওয়া গিয়েছে তা থেকে জানা যায়, মসজিদটির নির্মাতা হচ্ছেন কাজী কুতুবুদ্দিন। তার নামানুসারে এর নামকরণ করা হয় কাজীর মসজিদ। ধারণা করা হয়, তিনি ছিলেন এ উপমহাদেশে ধর্ম প্রচার করতে আসা রাসুল (সা.) এর সাহাবি ছিলেন। কাজীর মসজিদ তিনটি গম্বুজ আছে। মসজিদটির পুরনো ভবন বেশ বড় এবং এটি শক্ত ভিত্তির ওপর নির্মিত। এটি নির্মাণের জন্য ব্যবহার হয়েছে ইট, পাথর ও সুরকি। এটি যখন আবিষ্কার করা হয় তখন এর চার পাশে ছিল জঙ্গল। তা দেখে বোঝা যায় এটি অনেক আগে নির্মিত। এর গায়ে একটি শিলালিপি আছে। মসজিদের পুবদিকে প্রাচীনকালের সানবাঁধানো একটি পুকুর আছে। মসজিদের উত্তরে ঈদগাহ ও পশ্চিমে কবরস্থানসহ প্রায় ৩ একর জমি ইটের প্রাচীর দিয়ে ঘিরে রাখা হয়েছে। সীতাকোট বিহার অরুণ ধাপ চোর চক্রবর্তীর ঢিবি ঘোড়াঘাট দুর্গ বার পাইকের গড় "প্রত্নস্হলের তালিকা"। বাংলাদেশ প্রত্নতত্ত্ব অধিদপ্তর। http://www.archaeology.gov.bd/। সংগ্রহের তারিখ ২৩ ফেব্রুয়ারি ২০১৬।  |প্রকাশক= এ বহিঃসংযোগ দেয়া (সাহায্য) http://www.alokitobangladesh.com/todays/news_print/172798[স্থায়ীভাবে অকার্যকর সংযোগ]; শনিবার, মার্চ ৫, ২০১৬ উইকিমিডিয়া কমন্সে প্রাচীন কাজির মসজিদ সংক্রান্ত মিডিয়া রয়েছে।
জাতীয় জলপথ ৫

জাতীয় জলপথ ৬ ভারতের পশ্চিমবঙ্গ ও ওড়িশা রাজ্যে অবস্থিত।এই জলপথের মোট দৈর্ঘ্য ৬২০ কিলোমিটার।এই জলপথকে ২০০৮ সালে কেন্দ্র সরকার জাতীয় জলপথ হিসাবে ঘোষণা করে।জলপথটি তালচের-ধামরা,গেওখালি-চারসবাতি এবং চরসবতি থেকে পূর্ব উপকূলিও খাল হয়ে ধামরা বন্দর পর্যন্ত বৃস্তিত। "Rajay Shabha passes National waterways bill"। সংগ্রহের তারিখ ২৭-০৯-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
জগন্নাথ মন্দির, হান্ডিয়াল

হান্ডিয়াল জগন্নাথ মন্দির পাবনা জেলার চাটমোহর উপজেলায় অবস্থিত বাংলাদেশর অন্যতম একটি প্রাচীন মন্দির ও পুরাকীর্তি। এটি চাটমোহর উপজেলার হান্ডিয়াল গ্রামে অবস্থিত বলে স্থানীয়ভাবে একে হান্ডিয়াল মন্দির হিসেবেও ডাকা হয়ে থাকে। এটি উপজেলা সদর থেকে ১৮ কিলোমিটার দক্ষিণে অবস্থিত। খ্রিস্টীয় ত্রয়োদশ-চতুর্দশ শতকে নির্মিত এই মন্দিরটির প্রধান আকর্ষণ এর অঙ্গসজ্জায় ব্যবহৃত টেরাকোটার ভাস্কর্য। প্রত্নতত্ত্ববিদগণ ধারণা করেন, জগন্নাথ মন্দিরটি ১৫ শতকের শুরুর দিকে নির্মাণ করা হয়েছিল। আবার কেউ কেউ এটি ১৫৫০ সালে নির্মিত হয়েছিল বলে ধারণা করেন। তবে মন্দিরের গায়ে পাওয়া শিলালিপি অনুসারে জানা যায়, ১৫৯০ সালে ভবানীপ্রসাদ নামে জনৈক এক ব্যক্তি মন্দিরটি সংস্কারের কাজ করেছিলেন। হান্ডিয়াল মন্দিরটি এক দরজা বিশিষ্ট একটি ছোট মন্দির যা ইট ব্যবহার করে তৈরি করা হয়েছে। মঠটির উপরের দিকেই সিঁড়ি ক্রমশই ছোট হয়ে গিয়েছে। মন্দিরের মাসনের দেয়ালে ট্যারাকোটার নকশা করা রয়েছে ও পুরো মঠটি একটি শক্ত ভিত্তির উপর প্রতিষ্ঠিত। পুরো মন্দিরটি চারদিকে দেয়াল দ্বারা আবদ্ধ ও এর পাশেই অপেক্ষাকৃত নতুন আরও দুটি মন্দির রয়েছে। জগন্নাথ মন্দিরটি বর্তমানেও পূজা অর্চনার কাজে ব্যব্হার করা হয়ে থাকে। এতে একটি মন্ডপসহ ছোট একটি রথও রয়েছে। "বাংলার ঐতিহ্য ও আধ্যাত্মিকতায় নানাভাবে মিশে আছেন জগন্নাথ | TheWall" (ইংরেজি ভাষায়)। সংগ্রহের তারিখ ২০২১-০৭-২৪।  "হান্ডিয়াল জগন্নাথ মন্দির - Chatmohar Upazilla - চাটমোহর উপজেলা"। [স্থায়ীভাবে অকার্যকর সংযোগ] Temple awaits repair for 400 years by Hasibur Rahman Bilu in The Daily Star [১] "অযত্নে প্রত্ন নিদর্শনের বারোটা"।  "শ্রী শ্রী হান্ডিয়াল জগন্নাথ মন্দির - মন্দির দর্শন"। mandirdarshanbd.com। ২০২১-০৭-২৪ তারিখে মূল থেকে আর্কাইভ করা। সংগ্রহের তারিখ ২০২১-০৭-২৪।  উইকিমিডিয়া কমন্সে জগন্নাথ মন্দির, হান্ডিয়াল সংক্রান্ত মিডিয়া রয়েছে।
ফিলিপ‌ লার্কিন

ফিলিপ্‌ লার্কিন (আগস্ট ৯, ১৯২২ – ডিসেম্বর ২, ১৯৮৫) একজন খ্যাতিমান ইংরেজ কবি। দ্বিতীয় বিশ্বযুদ্ধ পরবর্তীকালের আধুনিক ইংরেজি কবিতায় তিনি এক গুরুত্বপূর্ণ ব্যক্তিত্ব। যুক্তরাজ্যের সবচেয়ে জনপ্রিয় কবিদের অন্যতম। জীবনের শেষ ত্রিশ বছর তিনি হাল্‌ বিশ্ববিদ্যালয়ের গ্রন্থাগারিকের দায়িত্ব পালন করেন। এ বিধায় তাকে মাঝেমাঝে হালের তপস্বী (Hermit of Hull) আখ্যা দেয়া হয়। তিনি তার শিক্ষা জীবনে প্রাথমিক বিদ্যালয়ের পরে জন কলেজে এবং অক্সফোর্ড কলেজ থেকে স্নাতক পাস করেন। "Philip Larkin © Orlando Project"। Orlando.cambridge.org। ২ ডিসেম্বর ১৯৮৫। ১৩ মে ২০১৬ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Philip Larkin | British poet | Britannica"। www.britannica.com (ইংরেজি ভাষায়)। সংগ্রহের তারিখ ২০২২-০১-১২।  Foundation, Poetry (২০২২-০১-১১)। "Philip Larkin"। Poetry Foundation (ইংরেজি ভাষায়)। সংগ্রহের তারিখ ২০২২-০১-১২।
খোদার পাথর ভিটা

খোদার পাথর ভিটা বগুড়ার মহাস্থানগড়ে অবস্থিত একটি ঢিবি বা ভিটা। এটি বাংলাদেশের একটি প্রত্নতাত্ত্বিক স্থান। এই ভিটার ধ্বংসাবশেষ পাল শাসনামলের প্রথম দিকের (আনুমানিক খ্রিস্টীয় আট শতক) বলে জানা গেছে। ১৯৭০ সালে এ ঢিবি বা ভিটাতে খননকার্য করে একটি মন্দির এবং তার সাথে ছোটখাটো কিছু প্রত্নতাত্ত্বিক নিদর্শন পাওয়া যায়। এই ঢিবির উপরিভাগে গ্রানাইট পাথরের একটি বিশাল চৌকাঠ পাওয়া যায় এবং এ থেকেই স্থানীয় জনগণ ঢিবির এমন অদ্ভুত নামকরণ করেছে। এখানে খননকার্যের ফলে প্রাপ্ত খোদাইকৃত প্রস্তর খন্ডগুলির মধ্যে একই সারিতে আসীন অবস্থায় তিনটি বৌদ্ধমূর্তি পাওয়া গিয়েছিল। যা বর্তমানে বরেন্দ্র গবেষণা জাদুঘরে রক্ষিত আছে। এখনও মাটির নিচে চাপা পড়া অবস্থায় আছে প্রত্নস্থলটির কাঠামোর ধংসাবশেষ। শুধু বিশাল চৌকাঠটি এখানে দেখা যায়। আয়তাকার এই বৌদ্ধ মন্দিরটি ছিল পূর্বাভিমুখী। এর মেঝে ছিল পাথরে বাঁধানো। পাথরে বাঁধানো ভিতের উপরের দেয়াল ছিল ইটের তৈরী যা কাদামাটিতে গাঁথা। আনুমান করা হয় দরজার চৌকাঠের বাজু, দরজার উপরের দিকের অলংকৃত অংশ এবং সরদল পাথর দিয়ে নির্মিত ছিল। এখানকার গ্রানাইট পাথরের চৌকাঠটিতে দরজার হুড়কো লাগাবার দুইটি ছিদ্র দেখা যায়। এছাড়া উপরের দিকে রয়েছে ফোকর এবং উদ্গত ফুলের নকশা। এখানে হিন্দুরা নগ্ন পায়ে এই চৌকাঠটিতে দুধ ঢেলে ভক্তি নিবেদন করত এবং যা বর্তমানেও প্রচলিত আছে। পাথরে দুধ দিচ্ছেন এক দর্শনার্থী পাথরে দুধ দিচ্ছেন এক দর্শনার্থী খোদার পাথর ভিটা গ্রানাইট পাথরের প্রকান্ড চৌকাঠ গ্রানাইট পাথরের প্রকান্ড চৌকাঠ খোদার পাথর ভিটায় দর্শনার্থী ভীর বাংলাদেশের প্রত্নতাত্ত্বিক স্থানের তালিকা "খোদার পাথর ভিটা - বাংলাপিডিয়া"।  উইকিমিডিয়া কমন্সে খোদার পাথর ভিটা সংক্রান্ত মিডিয়া রয়েছে।
হাজী বাবা সালেহ মাজার

হাজী বাবা সালেহ মাজার ও মসজিদ সুলতানি আমলে নির্মিত প্রত্নতাত্ত্বিক নিদর্শন। এটি নারায়ণগঞ্জ জেলার বন্দরে উপজেলার অন্তর্ভুক্ত সালেহ নগর এলাকায় অবস্থিত। হাজী বাবা সালেহ মাজার এর অবস্থান নারায়ণগঞ্জ জেলার বন্দরে উপজেলায় শীতলক্ষ্যা নদীর পূর্ব তীরবর্তী সালেহ নগর এলাকায় । হাজী বাবা সালেহ মসজিদ এর গায়ে প্রাপ্ত শিলা লিপি থেকে জানা যায়, ১৫০৫ খ্রীষ্টাব্দে সুলতান আলাউদ্দিন হোসেন শাহের আমলে হাজী বাবা সালেহ নামের একজন আমির নির্মাণ করেছিলেন। শিলালিপিতে বাবা সালেহ নির্মিত তিনটি মসজিদের উল্লেখ পাওয়া যায়। যেগুলো হচ্ছে- ১৪৮১ খ্রীষ্টাব্দে নির্মিত বাবা সালেহ মসজিদ যেটি বর্তমানে শাহী মসজিদ নামে স্থানীয় ভাবে পরিচিত, ১৪৯৫ খ্রীষ্টাব্দে আজিম নগর এলাকায় নির্মিত একটি মসজিদ এবং ১৫০৫ খ্রীষ্টাব্দে নির্মিত হাজী বাবা সালেহ মসজিদ। সম্ভবত বাবা সালেহ হজ্জব্রত পালন করে আসার পর মসজিদটি নির্মাণ করেছিলেন বলে এটির নামকরণ হাজী বাবা সালেহ মসজিদ করা হয়ছিল। ১৫০৬ খ্রীষ্টাব্দে হাজী বাবা সালেহ পরলোকগমন করলে মসজিদ সন্নিহিত এলাকায় তাকে সমাহিত করা হয়। তার উপর একটি সমাধি সৌধ গড়ে উঠলে হাজী বাবা সালেহ মাজার নামে সুপরিচিত হয়। পুনঃনির্মাণের কারণে হাজী বাবা সালেহ মাজার ও মসজিদের আদি রূপটি সম্পূর্ণ পরিবর্তন হয়ে গেছে। "বাংলাপিডিয়া বাবা সালেহ নামক নিবন্ধ"।  "জেলার সরকারি ওয়েব পোর্টাল"। [স্থায়ীভাবে অকার্যকর সংযোগ] বাংলাদেশের প্রাচীন কীর্তি ২য় খন্ড , লেখকঃ আবুল কালাম মোহাম্মদ যাকারিয়া প্রকাশক বাংলাদেশ শিশু একাডেমী, প্রকাশ কালঃ ১৯৮৭; পৃষ্ঠা-১২৭
হান্নান শাহ

ব্রিগেডিয়ার জেনারেল (অব.) আ স ম হান্নান শাহ (জন্ম: ১১ অক্টোবর, ১৯৪১ - মৃত্যু: ২৭ সেপ্টেম্বর, ২০১৬), একজন বাংলাদেশি রাজনীতিবিদ। তিনি ১৯৯১ সালে বাংলাদেশ সরকারের মন্ত্রিসভার সদস্য ছিলেন। এছাড়া তিনি বাংলাদেশের অন্যতম রাজনৈতিক দল বিএনপি’র জাতীয় স্থায়ী কমিটির সদস্য ছিলেন। ১১ অক্টোবর ১৯৪১ সালে গাজীপুরের কাপাসিয়ার ঘাগটিয়া ইউনিয়নে জন্মগ্রহণ করেন হান্নান শাহ। তার বাবার নাম ফকির আবদুল মান্নান শাহ। তার বাবা ১৯৬৫ থেকে ১৯৬৮ সাল পর্যন্ত পাকিস্তান সরকারের মন্ত্রী ছিলেন এবং বাংলাদেশের দ্বিতীয় এর্টনী জেনারেল ছিলেন। তার ভাই শাহ আবু নাঈম মমিনুর রহমান বাংলাদেশ সুপ্রিম কোর্টের আপিল বিভাগের জেষ্ঠ বিচারপতি ছিলেন। হান্নান শাহ এর স্ত্রীর নাম নাহিদ হান্নান। তাদের এক মেয়ে শারমিন হান্নান ‍সুমি এবং দুই ছেলে শাহ রেজাউল হান্নান ও শাহ রিয়াজুল হান্নান। ১৯৬২ সালে তৎকালীন পাকিস্তান সেনাবাহিনীতে কমিশন পাওয়া হান্নান শাহ বাংলাদেশের মুক্তিযুদ্ধের সময়ে অন‌্য বাঙালি সেনা কর্মকর্তাদের সঙ্গে পাকিস্তানের কারাগারে বন্দি ছিলেন। ১৯৭৩ সালের সেপ্টেম্বরে বাংলাদেশে ফিরে তিনি বাংলাদেশ সেনাবাহিনীতে যোগ দেন। এইচ এম এরশাদ সরকারের সময় তিনি বাংলাদেশ সেনাবাহিনী থেকে অবসরে যান।তিনি ১৯৮৩ সালে বিএডিসির চেয়ারম্যান পদ থেকে পদত্যাগ করে বিএনপিতে আনুষ্ঠানিকভাবে যোগ দেন।  রাজনৈতিক জীবনে শুরুতে ১৯৮৩ সালে হান্নান শাহ মহানগর বিএনপির যুগ্ম আহ্বায়ক, ১৯৮৬-১৯৯৩ সাল পর্যন্ত দলের সাংগঠনিক সম্পাদক (ঢাকা বিভাগ) এবং ১৯৯৩-২০০৯ সাল পর্যন্ত দলের চেয়ারপারসন খালেদা জিয়ার উপদেষ্টা কাউন্সিলের সদস্যের দায়িত্ব পালন করেন। সেনাবাহিনী থেকে অবসরের পর এরশাদ সরকারের সময়ে বাংলাদেশ কৃষি উন্নয়ন করপোরেশনের (বিএডিসি) চেয়ারম্যানের দায়িত্ব পেয়েছিলেন হান্নান শাহ। ১৯৮৩ সালে ওই পদ ছেড়ে তিনি বিএনপিতে যোগ দেন। বিএনপিতে যোগদানের শুরুতে তিনি ঢাকা মহানগর বিএনপির যুগ্ম আহ্বায়ক হিসেবে দায়িত্ব পালন করেন। দলের সাংগঠনিক সম্পাদক (ঢাকা বিভাগ) হিসেবে ১৯৮৬ থেকে ১৯৯৩ সাল পর্যন্ত দায়িত্ব পালন করেন। তিনি ১৯৯৩ থেকে ২০০৯ সাল পর্যন্ত চেয়ারপার্সন খালেদা জিয়ার উপদেষ্টা কাউন্সিলের সদস‌্য হিসেবে তিনি দায়িত্ব পালন করেন। হান্নান শাহ ১৯৯১ সালের নির্বাচনে গাজীপুর-৪ আসন (কাপাসিয়া) থেকে সংসদ সদস্য নির্বাচিত হন। তিনি ১৯৯১ সালের বাংলাদেশ সরকারের পাট ও বস্ত্র মন্ত্রণালয়ের মন্ত্রী হিসেবে দায়িত্ব পালন করেন। ২০০৯ সালের পঞ্চম জাতীয় কাউন্সিল অনুষ্ঠিত হলে তাকে বিএনপি’র সবোর্চ্চ ফোরাম জাতীয় স্থায়ী কমিটির সদস্য করা হয়। হান্নান শাহকে, এ বছর অনুষ্ঠিত ষষ্ঠ কাউন্সিলেও তা বহাল থাকে। ২০১৬ সালে অনুষ্ঠিত দলের ষষ্ঠ জাতীয় কাউন্সিলে তার এই পদ বহাল ছিলো। ২৭ সেপ্টেম্বর ২০১৬ তারিখে সিঙ্গাপুরের র‌্যাফেলস হার্ট সেন্টারে চিকিৎসাধীন অবস্থায় তার মৃত‌্যু হয়। মৃত্যুকালে তার বয়স হয়েছিল ৭৪ বছর। "বিএনপি নেতা হান্নান শাহ আর নেই"। যুগান্তর। ৩০ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৬।  "বিএনপি নেতা হান্নান শাহ আর নেই - daily nayadiganta"। The Daily Nayadiganta। সংগ্রহের তারিখ ২৭ সেপ্টেম্বর ২০১৬।  "Govt using Jamaat as political card: Hannan Shah"। Prothom Alo। ৩০ জুলাই ২০১৬। ১১ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৬।  "BNP leader, former minister Hannan Shah dies at 74"। bdnews24.com। সংগ্রহের তারিখ ২৭ সেপ্টেম্বর ২০১৬।  "বিএনপি নেতা হান্নান শাহ আর নেই - রাজনীতি - The Daily Ittefaq"। ২৮ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৬।  "বিএনপি নেতা হান্নান শাহ আর নেই"। এনটিভিবিডি। সংগ্রহের তারিখ ২৭ সেপ্টেম্বর ২০১৬।
নবরত্ন মন্দির

নবরত্ন মন্দির সিরাজগঞ্জ জেলার উল্লাপাড়া উপজেলায় অবস্থিত বাংলাদেশের একটি প্রাচীন মন্দির ও প্রত্নতাত্ত্বিক স্থাপনা। এটি উপজেলার হাটিকুমরুল গ্রামে অবস্থিত বলে একে হাটিকুমরুল নবরত্ন মন্দির নামেও ডাকা হয়। তবে স্থানীয়ভাবে এটি দোলমঞ্চ নামেও পরিচিত। বাংলাদেশে আবিষ্কৃত নবরত্ন মন্দিরসমূহের মধ্যে এটিই সবচেয়ে বড়। নবরত্ন মন্দিরটি আবিষ্কারের সময় এখানে কোন শিলালিপির অস্তিত্ব ছিল না বলে এর নির্মাণকাল সম্পর্কে সঠিক তথ্য পাওয়া যায় না। তবে জনশ্রুতি অনুসারে, মন্দিরটি ১৬৬৪ সালের দিকে রামনাথ ভাদুরী নামে স্থানীয় এক জমিদার নির্মাণ করেছিলেন। তবে কেউ কেউ মনে করেন আরও পরে, মন্দিরটি বাংলার নবাব মুর্শিদকুলি খানের সময়কাল ১৭০৪ থেকে ১৭২৮ সালের মধ্যে কোন এক সময় নির্মাণ করা হয়েছিল। কিংবদন্তি অনুসারে, রামনাথ ভাদুরী দিনাজপুরের তৎকালীন রাজা প্রাণনাথের বন্ধু ছিলেন। ভাদুরী তার বন্ধুকে তার রাজ্যের রাজস্ব পরিশোধে একবার সাহায্য করেছিলেন। তারই ফলস্বরূপ প্রাণনাথ দিনাজপুরের কান্তনগর মন্দিরের অদলে সিরাজগঞ্জে এই মন্দিরটি নির্মাণ করে দেন। আবার কেউ কেউ মনে করেন ভাদুরী তার নিজস্ব অর্থ ব্যয় করেই এই মন্দির নির্মাণ করেছিলেন। নবরত্ন মন্দিরটি তিনতলাবিশিষ্ট ও এর দেয়ালে প্রচুর পোড়ামাটির নকশা করা রয়েছে। শক্ত একটি মঞ্চের উপর স্থাপিত মন্দিরটির আয়তন ১৫ বর্গমিটার এর উপর। যে স্তম্ভগুলোর মাধ্যমে মন্দিরটি দাঁড়িয়ে রয়েছে তার প্রতিটি স্তম্ভের দৈর্ঘ্য ১৫.৪ মিটার ও প্রস্থ ১৩.২৫ মিটার। নবরত্ন নামটি এসেছে মন্দিরের উপর বসানো নয়টি চূড়া থেকে যেগুলো বর্তমানে প্রায় ধ্বংস হয়ে গিয়েছে। নবরত্ন মন্দিরটি ৭টি বারান্দা ও ৫টি দরজার সমন্বয়ে গঠিত। নবরত্ন মন্দিরের পাশাপাশি আরও তিনটি মন্দির রয়েছে। বাংলাদেশের প্রত্নতাত্ত্বিক স্থানের তালিকা "হাটিকুমরুল নবরত্ন মন্দিরে"।  Ittefaq, The Daily। "নবরত্ন মন্দির :: দৈনিক ইত্তেফাক"।  "১৭ শতকের নবরত্ন মন্দির"। ৮ জুন ২০২০ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৬।  উইকিমিডিয়া কমন্সে নবরত্ন মন্দির সংক্রান্ত মিডিয়া রয়েছে।
মরুভূমির যুদ্ধ

মরুভূমি যুদ্ধ হচ্ছে সেই সকল যুদ্ধ যা মরুভূমিতে হয়। মরুভূমিতে ব্যবহৃত যুদ্ধ উপাদান কখনও কখনও আরো বেশি বিপজ্জনক হতে পারে।সৈন্যদলের কাছে মরুভূমি ভূখণ্ড একটি ঠান্ডা পরিবেশের থেকে দ্বিতীয় সবচেয়ে আতিথেয়তাশূণ্য পরিবেশ হয় । কম আর্দ্রতা, চরম গরম/ঠান্ডা এবং প্রতিবন্ধকতার অভাব আর বন্য-জীবন এই সকল কারণে ইলেক্ট্রনিক ডিভাইস, নজরদারি এবং আক্রমণের জন্য জনহীন বিমান বর্ধিত হারে ব্যবহার হয়। মরুভূমির অনুর্বরতার জন্য শহরগুলি লুন্ঠন অপরিহার্য হয়ে দাঁড়ায় বিশেষ করে গুরুত্বপূর্ণ সম্পদের ওপর নিয়ন্ত্রণ বজায় রাখার জন্য, ক্ষমতা নিশ্চিত করার জন্য (প্রাথমিকভাবে পরিষ্কার পানি) এবং ভাল সামরিক সরবরাহ করা জন্য। এমন প্রচলিত যুদ্ধবিগ্রহে এই শহরগুলি প্রায় নিজেদের প্রতিরোধ ব্যবস্থার জন্য প্রস্তুত থাকতো। অনেক মরুভূমি আছে যা লক্ষণীয়ভাবে চেনার উপায় খুব কম, তাই চাল চালার মত কৌশলের মাধ্যমে একটি মরুভূমি দুঃস্বপ্নে পরিণত করতো সেনাদল। সেই সময়ে সেনাবাহিনী বিস্তার ভ্রমণ করার জন্য অশ্বারোহী বাহিনীর ঘোড়া প্রায়ই ব্যবহার করতো কারণ কঠোর মরুভূমিতে উদ্যম যোদ্ধা বা সৈনিক, যারা ইতিমধ্যে একটি উচ্চ জলবিয়োজন ঝুঁকিতে থাকতো উচ্চ তাপমাত্রা দিনগুলির কারণে। গতিশীলতা অপরিহার্য ছিল একটি সফল মরুভূমি যুদ্ধের জন্য। এটা ব্যাখ্যা করে যুদ্ধে ভারী বর্ম ব্যবহারের , যেমন El Alamein দ্বিতীয় বিশ্ব যুদ্ধে । এটা উল্লেখ করা হয়েছে যে, গতিশীলতা খুব গুরুত্বপূর্ণ মরুভূমি যুদ্ধে জন্য। যুদ্ধে কখনও কখনও নৌ ব্যস্ততা অনুরূপ যুদ্ধ শুরু হতে পারে, যেখানে প্রকৃত অঞ্চল দখল করা একজনের ট্যাংক (বা জাহাজ) এর অবস্থানের থেকে কম গুরুত্বপূর্ণ ভাবে দেখা হয়। অনেক শত্রু আছে মরুভূমি যোদ্ধাদের। এরা অন্তর্ভুক্ত করে বিমান এবং ট্যাংক গুলোকে , যা অত্যন্ত ভয়প্রদর্শনকারী অস্ত্র হতে পারে মরুভূমি গেরিলাদের নিকট, কারণ এটাই হচ্ছে সামান্য তম উপায় তাদের সন্য দলের সমান বল তৈরি করতে। উপরন্তু,খুব সামান্য কয়েক জায়গা আছে মরুভূমি পরিবেশে যা এইসকল অস্ত্র থেকে নিজেদের আড়াল করার জন্য। আরেকটি সমস্যা হল বালিয়াড়ি বা বালির পাহাড়, গতিশীলতা ৬০% হ্রাস করে। পানির অভাব এবং চরম তাপ সৃষ্টি করতে পারে জটিলতা যখন মরুভূমি যুদ্ধ চলে। আরেকটি প্রাণঘাতী শত্রু হচ্ছে স্থলমাইন। এটি একটি মারাত্মক ডিভাইস এবং তার গুরুত্ব কম করে দেখা হয় (আন্ডাররেটেড)। এটা সনাক্ত করা কঠিন এবং গতিশীলতা কে অস্বীকার করতে পারেনা। পানির অভাবে ঘাঁটি পরিবর্তন হতে পারে,এক অবস্থান থেকে আরেক অবস্থানে খোঁজা হয় পানির উৎস। Battle of Gazala (1942) First Battle of El Alamein (1942)  Second Battle of El Alamein (1942) Battle of Asal Uttar (1965) Battle of Longewala (1971) Crimean War (1853–1856) War of the Pacific in the Atacama Desert (1879–1884) টেমপ্লেট:দেশের উপাত্ত Free France Middle Eastern and North African theatres of World War II (1939–1945) Sand War (1963) Indo-Pakistani War of 1965 Six-Day War (1967) Indo-Pakistani War of 1971 Yom Kippur War (1973) Western Sahara War (1973–1991) Iran–Iraq War (1980–1988) Gulf War (1990–1991) Second Gulf War (2003–2010) 2011 Libyan civil war (2011) সোমালি গৃহযুদ্ধের (1991–বর্তমান) 2012 উত্তর মালি দ্বন্দ্ব (2012–বর্তমান) ইংরেজি উইকিপিডিয়া [১] তথ্য সাইটের উপর মরুভূমি যুদ্ধ, ইরাক যুদ্ধ মরুভূমি যুদ্ধ: জার্মান অভিজ্ঞতা WWII - সংযুক্ত অস্ত্র গবেষণা লাইব্রেরি
কোঠাবাড়ির থান

কোঠাবাড়ির থান মুলত মোগল আমলে গড়ে উঠা একটি থান বা খানকা, যেটি বর্তমানে কোঠাবাড়ির থান নামে পরিচিতি । এর গঠনশৈলী থেকে ধারণা করা হয়, এটি সম্রাট জাহাঙ্গীর এর আমলে নির্মিত হয়েছিল । সেসময় সম্রাটের কয়েকজন দেওয়ান এই কোঠাবাড়িতে একটি দুর্গ নির্মাণ করার কাজ করেন এবং রাজ্য রক্ষার জন্য সৈন্যদের নিয়ে এখানেই অবস্থান করতেন । এই থান নিয়ে অনেক কুসস্কার রয়েছে সকলের মাঝে । অনেকেই বলেন একজন সিদ্ধ পুরুষ বা সাধু তার নিজের কবরের ওপর তার নিয়ন্ত্রিত জিনের দ্বারা এটি নির্মাণ করিয়ে নেন , কিন্তু কাজ না শেষ হতেই যখন মোরগ ডেকে উঠে তখন তারা ভাবে সকাল হয়ে গেছে সকাল হয়ে গেছে তাই নির্মাণ শেষ না করেই চলে জায় । সূর্য ওঠার আভাস দিয়ে মোরগ ডেকে ওঠে। ১৯৩৭ সাল থেকে সকলে এখানে নামাজ পড়া এবং মানত করা শুরুে করে, যা বর্তমানে তেমনই চলছে । স্থানটি বর্তমানে প্রত্নতত্ত্ব বিভাগের নিয়ন্ত্রণে রয়েছে । সাতক্ষীরা জেলার কলারোয়া উপজেলা থেকে কয়েক মাইল দূরে কোঠাবাড়ি গ্রামে কোঠাবাড়ি থান অবস্থিত । কোঠাবাড়ি থান এর পাশেই রয়েছে ৫টি বড় পাথর । এই পাথরগুলোর কারুকাজ দেখে সহজেই অনুমান করা যায় যে, এটি কোন পিলারের ভাঙা অংশ । এই থানের মূল দালানের পুরুত্ব প্রায় ৬ ফুট, এখানে রয়েছে বেশকিছু টেরাকোটা ইট, যেগুলোতে পদ্মফুল, মানুষ, লতাপাতা, হাতিসহ বিভিন্ন ধরনের ছবি অঙ্কিত আছে । এগুলো দেখে ইতিহাসবিদগণ সহজেই অনুমান করেন এটি মোঘল শাসনামলের কোন সময়ে তৈরি । এই থান বর্তমানে প্রায় ধ্বংসাবশেস অবস্থায় রয়েছে । থানের বিভিন্ন জায়গায় দেয়াল ভেদ করে কিছু বটগাছ রয়েছে । অনেককাল এটি লোকচক্ষুর অন্তরালে ঢাকা ছিল । এটি আবিস্কারের পরে ১৯৩৭ সাল এর দিকে কুসংস্কার এর বশিভুত হয়ে সকলে নামাজ পড়া ও মানত করা শুরু করে । বর্তমানে নামাজ পড়া বন্ধ হলেও মানত এর প্রচলন রয়েছে । প্রতি শুক্রবার এখানে থানে 'মিসকিন মেলা' এবং মানতকারীদের সমাবেশ বসে। বর্তমানে এই স্থানটি বাংলাদেশ সরকারের সংরক্ষিত স্থাপনা হিসাবে নিয়ন্ত্রণে রয়েছে । দৈনিক সমকাল, ১২ মার্চ , ২০১০[স্থায়ীভাবে অকার্যকর সংযোগ] www.khulna.gov.bd খুলনা আঞ্চলিক কার্যালয়ের অধীনে সংরক্ষিত পূরাকীর্তি সমূহের তালিকা[স্থায়ীভাবে অকার্যকর সংযোগ]
গাজী শামছুর রহমান

গাজী শামছুর রহমান (১৯২১ - ১২ আগস্ট, ১৯৯৮) একজন স্বনামধন্য বাংলাদেশী আইনবিদ ও আইন সংস্কারক, বিচারক, বাগ্মী, ভাষাবিদ, গ্রন্থকার, বিশিষ্ট কলামিস্ট এবং টেলিভিশন ও বেতার ব্যক্তিত্ব। তিনি বাংলায় আইন বিষয়ক গ্রন্থ রচনায় অগ্রণী ভূমিকা পালন করেন। তার রচিত গ্রন্থ সংখ্যা শতাধিক। তিনি ১৯৮৫ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক সম্মান একুশে পদক-এ ভূষিত হন। শামছুর রহমান ১৯২১ সালে বাংলাদেশের খুলনা জেলার ডুমুরিয়ার চুকনগর গ্রামে জন্মগ্রহণ করেন। তিনি আলীগড় মুসলিম বিশ্ববিদ্যালয় থেকে আইন বিষয়ে এলএলবি ও এলএলএম পাশ করেন। শামছুর রহমান বিশ্ববিদ্যালয় থেকে পাশ করার পর জেলা জজ হিসেবে যোগদান করেন। সরকারের যুগ্ম সচিব হিসেবে তিনি চাকরি থেকে অবসর গ্রহণ করেন। এছাড়া বাংলাদেশ প্রেস ইনস্টিটিউট ও বাংলা একাডেমির চেয়ারম্যান হিসেবে দায়িত্বরত ছিলেন কিছুদিন। শামছুর রহমান বরিশাল জেলার চাখারের বেগম জামাল আরা রহমানকে বিয়ে করেন। বেগম জামাল সম্ভ্রান্ত পরিবারের উচ্চশিক্ষিত বিদুষী মহিলা। তাদের সন্তান আইনুন নিশাত বাংলাদেশ প্রকৌশল বিশ্ববিদ্যালয়ের অধ্যাপক এবং ব্র্যাক বিশ্ববিদ্যালয়ের উপাচার্য ছিলেন। আইন বিষয়ক বাংলাদেশের আইনের ইতিহাস আইন দর্শনের ভাষ্য ভূমি আইনের ভাষ্য রেজিস্ট্রেশন আইনের ভাষ্য ষ্ট্যাম্প আইনের ভাষ্য সম্পত্তি হস্তান্তর আইনের ভাষ্য তামাদি আইনের ভাষ্য সরকারী পাওনা আদায় আইনের ভাষ্য সরকারী দাবী আদায়ের ভাষ্য -৩য় বর্ষ দেওয়ানী কার্যবিধির ভাষ্য ট্রাস্ট আইনের ভাষ্য দলিলের মডেল ও আইন চুক্তি আইনের ভাষ্য বাণিজ্যিক আইনের ভাষ্য পণ্য বিক্রয় আইনের ভাষ্য অংশীদারী আইনের ভাষ্য পারিবারিক আদালত আইন ওয়াকফ্ আইনের ভাষ্য কোর্ট ফি ও স্যুট ভ্যালুয়েশন আইনের ভাষ্য আরজি-জবাবের আইন ও মডেল দণ্ডবিধির ভাষ্য খুনের আইনের ভাষ্য সাক্ষ্য আইনের ভাষ্য ফৌজদারী কার্যবিধির ভাষ্য বাংলাদেশ পুলিশ হ্যান্ড বুক বাংলাদেশের পুলিশ প্রবিধানের ভাষ্য-১ বাংলাদেশের পুলিশ প্রবিধানের ভাষ্য-২ বাংলাদেশের কপিরাইট আইন সংবাদ বিষয়ক আইন মাইনর এ্যাক্টস্ বাংলাদেশের আইনে শিশু প্রসঙ্গ নারী ও শিশু নির্যাতন আইনের ভাষ্য চিকিৎসা আইনবিদ্যা ও বিষবিদ্যা সুনির্দিষ্ট প্রতিকার আইনের ভাষ্য মোটরযান আইন ঐতিহাসিক মামলার বিচার রাষ্ট্রদ্রোহিতা মানহানি অশ্লীলতা ইসলামিক আইন মুসলিম আইনের ভাষ্য মুসলিম পরিবার আইনসমূহের ভাষ্য ফারায়েজ আইন বিধিবদ্ধ ইসলামী আইন ১ম খণ্ড (২য় ভাগ ও ৩য় ভাগ) হিন্দু আইন হিন্দু আইন হিন্দু আইনের ভাষ্য হিন্দু আইনে উত্তরাধিকার হিন্দু আইনে বিবাহ, দত্তক, অভিভাবক ও ভরণপোষণ হিন্দু আইনে যৌথ সম্পত্তি ও উহার হস্তান্তর ইসলামিক গ্রন্থ নবী করিম (দঃ)- এর কথা ইসলামের পঞ্চস্তম্ভ রম্যরচনা আদালতের কৌতুক লেখা নিয়ে মামলা স্মৃতিকথা বিচারক জীবনের স্মৃতিচারণ বিবিধ চরম ব্যর্থতা শামছুর রহমান ১৯৯৮ সালের ১২ আগস্ট ঢাকায় মারা যান। কাজী এবাদুল হক (৯ ফেব্রুয়ারি ২০১২)। "একুশের চাওয়া একুশের পাওয়া - বাংলায় আইন রচনা"। দৈনিক প্রথম আলো। ঢাকা, বাংলাদেশ। ২০১৮-০৫-২৩ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৬।  এ কে বোরহানউদ্দিন (১২ আগস্ট ২০১২)। "মানবতাবাদী ও স্বাধীনচেতা আইনজ্ঞ"। দৈনিক সমকাল। ঢাকা, বাংলাদেশ। ২৪ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৬।  এ কে এম জাকারিয়া (৫ জুন ২০১০)। "আইনুন নিশাত - পানি নিয়ে ভাবনা"। দৈনিক প্রথম আলো। ঢাকা, বাংলাদেশ। ৮ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৬।  রকমারি.কম-এ গাজী শামছুর রহমান বই পড়ুন-এ গাজী শামছুর রহমান[স্থায়ীভাবে অকার্যকর সংযোগ] বাংলাদেশ লোক প্রশাসন প্রশিক্ষন কেন্দ্র[স্থায়ীভাবে অকার্যকর সংযোগ]